CSR - we care | RICE EU
RICE og CSR – We Care…
RICE handler om at have det sjovt og om at tilføje lidt ekstra magi til hverdagen… om fun, funkiness & functionality! Men vi arbejder også med hjertet…
Vi mener, at det er vores pligt at forsøge at bidrage til en lysere fremtid både herhjemme og i udviklingslande hvor nød og fattigdom er hverdag… Og med vores etiske tilgang til at drive forretning, ved vi, at vi kan være med til at gøre en forskel.
Siden RICE så dagens lys har social ansvarlighed været en vigtig faktor og en del af vores DNA. Vores CSR-politik består af to ben, hvor det ene omhandler arbejdsforhold i de lande, hvor vores produktion foregår og det andet om allokering af midler til støttende projekter i udviklingslande – eller andre gavnende projekter, der har til formål at hjælpe.
En socialt ansvarlig arbejdsplads
Hos RICE er det vigtigt for os, at alle vores produkter er produceret med respekt for de mennesker, der håndterer dem. Størstedelen af vores produkter bliver produceret i udviklingslande og i den henseende, sørger vi for, at produktionen fra start til slut bliver håndteret med respekt for menneskerettigheder, under sunde arbejdsforhold og uden brug af børnearbejde. Vi udvælger leverandører, der lever op til vores etiske standarder, og ved hjælp af internationale guidelines hjælper vi dem yderligere med at udvikle arbejdsforholdene.
Til at forbedre arbejdsforholdene i de lande, hvor vores produktioner foregår, benytter vi os flere forskellige værktøjer. Vi støtter FN-initiativet, Global Compact og CRS-kompasset og vi benytter os af SA8000 standarden som guide. Alle disse værktøjer er etiske værktøjer med fokus på bl.a. menneskerettigheder og arbejdsforhold. De har til formål at fremme social ansvarlig forretningsførelse. Ovenstående er formuleret i vores RICE Code of Conduct.
(læs mere om RICE Code of Conduct her)
(læs mere om vores produktion her)
“No one can help everyone,
but everyone can help someone”
Andet ben i vores etiske tilgang til at føre forretning omhandler vores allokering af midler til forskellige velgørenhedsprojekter. Vi tager aktivt del i forskellige udviklingsprojekter rundt om i verden, der alle har til formål at hjælpe nødstedte eller på anden vis kriseramte mennesker. Vi samarbejder med forskellige organisationer, hvor vi deltager i brugbare og socialt ansvarlige projekter både herhjemme og i forskellige udviklingslande.
(læs mere om vores støtteprojekter her)
Vi sætter en ære i at støtte udviklingsprojekter, der har til formål at hjælpe familier, børn, eller på anden vis nødstedte i udviklingslande som eksempelvis Indien, Myanmar eller Afrika-kontinentet – Det gør vi fordi vi tror på, at
”No one can help everyone, but everyone can help someone”…